
LIETUVOS RESPUBLIKOS
DARBO KODEKSO PATVIRTINIMO, ĮSIGALIOJIMO IR ĮGYVENDINIMO ĮSTATYMO NR. XII-2603 1 STRAIPSNIU PATVIRTINTO LIETUVOS RESPUBLIKOS DARBO KODEKSO 163, 179, 181, 184, 191, 192, 193, 197 STRAIPSNIŲ PAKEITIMO 

Vilnius


1 straipsnis. 163 straipsnio pakeitimas

1. Papildyti 163 straipsnį nauju 4 punktu ir jį išdėstyti taip:
„4) grupės darbdavių (susijusių ūkio subjektų grupės), tai yra grupės, kurią sudaro patronuojanti ir dukterinės bendrovės, kaip apibrėžta Lietuvos Respublikos akcinių bendrovių įstatyme, lygiu;“
2. Buvusius 163 straipsnio 4–5 punktus laikyti atitinkamai 5–6 punktais. 

2 straipsnis. 179 straipsnio pakeitimas 

1. Papildyti 179 straipsnį nauja 3 dalimi ir ją išdėstyti taip: 
„3. Profesinės sąjungos veikiančios darbovietėse, kurios laikomos susijusių ūkio subjektų grupe, kaip apibrėžta kodekso 163 straipsnyje, gali steigti profesinių sąjungų organizacijas veikiančias grupės darbdavių lygmeniu. 
2. Buvusias 179 straipsnio 3 dalį laikyti atitinkamai 4 dalimi. 
3. Pakeisti 179 straipsnio 4 dalį ir ją išdėstyti taip:
5. Į nacionalinio lygmens profesinių sąjungų organizacijas gali jungtis šakos, teritoriniu ir darbdavių grupės lygiu veikiančios profesinių sąjungų organizacijos

3 straipsnis. 181 straipsnio pakeitimas

1. Pakeisti 181 straipsnio pavadinimą ir jį išdėstyti taip:
„181 straipsnis. Darbdavių atstovavimas socialinėje partnerystėje grupės darbdavių, šakos, teritoriniu ar nacionaliniu lygmeniu“
2. Pakeisti 181 straipsnio 1 dalį ir jį išdėstyti taip:
„1. Darbdaviams socialinėje partnerystėje grupės darbdavių, šakos, teritoriniu ar nacionaliniu lygmeniu atstovauja darbdavių organizacijos (asociacijos, federacijos, konfederacijos, susivienijimai ir kita.).“

4 straipsnis. 184 straipsnio pakeitimas

1. Pakeisti 184 straipsnio pavadinimą ir jį išdėstyti taip:
„184 straipsnis. Grupės darbdavių, šakos ir teritorinės darbo ir socialinių reikalų tarybos“
2. Papildyti 184 straipsnio 2 dalį ir ją išdėstyti taip:
„2. Dvišalės ir trišalės darbo ir socialinių reikalų tarybos gali būti steigiamos grupės darbdavių, šakos ir teritoriniu socialinės partnerystės lygmenimis. Pagal tai, kokiu socialinės partnerystės lygmeniu steigiama atitinkama darbo ir socialinių reikalų taryba, jos šalys gali būti tuo lygmeniu veikiančios darbuotojų ir darbdavių organizacijos, valstybės ir savivaldybės institucijos.“

5 straipsnis. 191 straipsnio pakeitimas

1. Papildyti 191 straipsnį nauju 4 punktu ir jį išdėstyti taip:
„4) grupės darbdavių lygmens kolektyvinė sutartis“
2. Buvusius 191 straipsnio 4–5 punktus laikyti atitinkamai 5–6 punktais. 

6.	straipsnis. 192 straipsnio pakeitimas

1. Papildyti 192 straipsnį nauja 5 dalimi ir ją išdėstyti taip:
„5. Grupės darbdavių kolektyvinės sutarties šalys yra darbdavių grupės darbdaviai ir jose veikiančios profesinės sąjungos ir jų organizacijos.“
2. Buvusias 192 straipsnio 5-6 dalis laikyti atitinkamai 6-7 dalimis. 

7.	straipsnis. 192 straipsnio pakeitimas

Papildyti 193 straipsnio 5 dalį ir ją išdėstyti taip:
„5. Grupės darbdavių, darbdavio ar darbovietės lygmens kolektyvinėje sutartyje šalys gali aptarti:
1) darbo sutarčių sudarymo, pakeitimo ir nutraukimo sąlygas;
2) darbo užmokesčio sąlygas;
3) darbo ir poilsio laiko sąlygas;
4) darbuotojų saugos ir sveikatos priemones;
5) šalių tarpusavio informavimo sąlygas;
6) informavimo, konsultavimo ir kitokio darbuotojų atstovų dalyvavimo darbdaviui priimant sprendimus teisių įgyvendinimo tvarką, nemažinant įstatyme nustatytų darbo tarybos įgaliojimų;
7) kitas šalims svarbias darbo, ekonomines ir socialines sąlygas;
8) kolektyvinės sutarties vykdymo tvarką;
9) kolektyvinės sutarties keitimo, pildymo tvarką, galiojimo terminą, vykdymo kontrolės sistemą ir tvarką, kitus organizacinius klausimus, susijusius su kolektyvinės sutarties sudarymu ir vykdymu.“

8.	straipsnis. 192 straipsnio pakeitimas

Papildyti 197 straipsnio 3 dalį ir ją išdėstyti taip:
„3. Nacionalinę (tarpšakinę), teritorinę, šakos (gamybos, paslaugų, profesinės) ar grupės darbdavių lygmeniu sudarytą lygmeniu sudarytą kolektyvinę sutartį profesinių sąjungų ar jų organizacijas sudarančių profesinių sąjungų atstovaujamiems darbuotojams privalo taikyti su jais darbo santykiais susiję darbdaviai, kurie:“.
2. Papildyti 197 straipsnio 3 dalį nauju 4 punktu ir jį išdėstyti taip:
„4) priklauso grupei darbdavių, grupės darbdavių lygmeniu sudarytos kolektyvinės sutarties atveju;“
3. Buvusį 197 straipsnio 4 punktą laikyti atitinkamai 5 punktu. 

2 straipsnis. Įstatymo įsigaliojimas 

Šis įstatymas įsigalioja 2018 m. liepos 1d.



Skelbiu šį Lietuvos Respublikos Seimo priimtą įstatymą.

